[{"text_idx": "#000001", "text": "Mae yr erthygl yma yn addasiad o sgwrs/pregeth sy\u2019n rhan o gyfres \u2018Pobl gobaith mewn byd o ofn\u2019 o Caersalem Caernarfon."}, {"text_idx": "#000002", "text": "Beth, tybed yw eich pryder mwyaf? Oes gennych chi ryw fath o ffobia? Tybed ydych chi\u2019n dioddef o chorophobia ac yn ofn dawnsio? Neu beth am geliophobia ac yn ofn chwerthin? Neu\u2019r gwaethaf ohonynt: phobophobia sef yr ofn o gael ffobia!?"}, {"text_idx": "#000003", "text": "Mae\u2019n hawdd chwerthin wrth glywed am y ffobias yma ond y realiti yw ein bod ni i gyd yn ofn rhywbeth. A mwy na thebyg fod yr ofn yna, ar ryw adeg, wedi arwain i or-bryder sef anxiety. Ac i rai mae\u2019r gor-bryder yna yn salwch difrifol sy\u2019n rheoli eu bywyd ac yn rhywbeth maen nhw\u2019n gorfod byw gyda bob dydd."}, {"text_idx": "#000004", "text": "Mae arbenigwyr yn dweud fod datblygiadau technolegol yn gwneud i\u2019n cymdeithas ni heddiw gario hyd yn oed mwy o bryder na\u2019r genhedlaeth flaenorol. Pwy tybed sydd wedi cael rhyw banig bach pan rydych chi\u2019n ffeindio eich hun yn rhywle heb signal ffo\u0302n? Pwy tybed sy\u2019n clywed eich ffo\u0302n yn pingio, ond ar y pwynt yna chi methu edrych ar y neges ond tan eich bod chi yn gallu darllen y neges rydych chi\u2019n hollol distracted a methu meddwl am ddim byd arall? Mae rhywbeth am dechnoleg a\u2019n diwylliant cyfoes sy\u2019n chwarae ar y duedd yma sydd ynom ni i boeni am bethau."}, {"text_idx": "#000005", "text": "Ond er bod pryder a gor-bryder yn dangos ei hun mewn ffordd newydd ym mhob oes mae e\u2019n rhan o\u2019r profiad dynol ac felly mae hyd yn oed gan y Beibl \u2013 cyfres o lyfrau gafodd eu tynnu at ei gilydd bron i 2,000 o flynyddoedd yn o\u0302l rhywbeth i ddweud am y cyflwr."}, {"text_idx": "#000006", "text": "\u201cPeidiwch gadael i ddim byd eich poeni chi. Gweddi\u0308wch, a gofyn i Dduw am bopeth sydd arnoch ei angen, a byddwch yn ddiolchgar bob amser. Byddwch chi\u2019n profi\u2019r heddwch perffaith mae Duw\u2019n ei roi \u2013 y daioni sydd tu hwnt i bob dychymyg \u2013 yn gwarchod eich calonnau a\u2019ch meddyliau wrth i chi ddilyn y Meseia Iesu.\u201d"}, {"text_idx": "#000007", "text": "Cyd-destun y pryder roedden nhw\u2019n ei brofi fan hyn oedd tensiwn rhwng dau berson yn yr eglwys yn Philipi. Mae tensiwn sydd heb ei ddatrys rhwng pobl dal yn ffynhonnell pryder a gor-bryder heddiw. Ond beth bynnag yw\u2019r rheswm tu o\u0302l i\u2019ch pryder chi gobeithio bydd y pwyntiau isod yn help:"}, {"text_idx": "#000008", "text": "Yn gyntaf, mae angen i chi enwi\u2019r pryder sydd yn eich bywyd. Beth yw\u2019r eliffant yn y stafell? Ydych chi bob amser yn poeni am rywbeth? Pa bethau sy\u2019n tueddu i\u2019ch rheoli chi? Am beth ydych chi\u2019n tueddu i boeni? Oes yna bethau sy\u2019n iawn i boeni amdanyn nhw, fel gyrru yn ddiogel, ond wedyn chi\u2019n gadael i\u2019r pryder yna fynd allan o reolaeth a throi yn or-bryder a chi\u2019n osgoi mynd i lefydd oherwydd ei fod e\u2019n golygu gyrru eich car? Mae\u2019r weithred o enwi\u2019r pryder yn aml yn gam cyntaf da i symud tuag at ddelio gydag e."}, {"text_idx": "#000009", "text": "Ar o\u0302l enwi\u2019r pryder ceisiwch weld sut mae\u2019r pryder hwnnw yn amlygu ei hun yn eich bywyd. Edrychwch allan am yr arwyddion. I rai pobl, y teimladau o banig falle. I eraill efallai fod rhyw syniad neu ryw senario yn ail-adrodd ei hun drosodd a throsodd yn eich meddwl. I eraill rydych chi\u2019n ffeindio eich hun yn gwneud esgusodion er mwyn cuddio\u2019r pryder e.e. peidio mynd i gyfarfod ffrindiau. I bobl eraill, mae pryder yn dangos ei hun mewn salwch corfforol e.e. cur pen, methu cysgu ayb. I rai, falle eich bod chi\u2019n troi i comfort eating, neu hyd yn oed i yfed fel ffordd o beidio wynebu\u2019r pryder? Mae\u2019n bwysig sylwi ar yr arwyddion. Mae\u2019n gam enfawr ymlaen pan rydych chi\u2019n gallu adnabod yr arwyddion yn eich bywyd \u2013 gweld y golau coch ac yna ceisio peidio mynd yna a gadael i\u2019r pryder eich llorio."}, {"text_idx": "#000010", "text": "3. Gofynnwch pam eich bod chi\u2019n pryderu?"}, {"text_idx": "#000011", "text": "Yn drydydd, gofynnwch i\u2019ch hun, pam ydw i\u2019n bryderus? Mae pryder, fel arfer, yn dechrau fel rhywbeth rhesymol sydd wedyn yn mynd allan o reolaeth. Ydw i\u2019n chwilio am berthynas, ond ddim yn ei ffeindio? Ydw i\u2019n chwilio am heddwch sydd byth yn dod? Ydw i\u2019n chwilio am sicrwydd sydd jest ddim yna?"}, {"text_idx": "#000012", "text": "Ac yn olaf, a dwi\u2019n dewis fy ngeiriau yn ofalus fan hyn, oes yna bechod \u2013 rhywbeth sy\u2019n dod rhyngoch chi a Duw \u2013 yn bwydo mewn i\u2019ch pryder? Nid fod dioddef o bryder yn arwydd fod yna bechod yn eich bywyd. Dim ond fod pechod yn gyfrwys ac yn aml yn mynd ar o\u0302l ein gwendid ac yn gallu cymryd mantais a hawlio ei le."}, {"text_idx": "#000013", "text": "4. Cyflwynwch eich pryder i Iesu"}, {"text_idx": "#000014", "text": "Felly, ar o\u0302l enwi, adnabod a deall patrwm ein pryder beth rydym ni mynd i wneud am y peth? Gadewch i ni edrych ar gyngor Paul i\u2019r Philipiaid 4.6-8: \u2018Peidiwch gadael i ddim byd eich poeni chi.\u2019 Dydy Paul ddim yn dweud \u2018Pull yourself together\u2019 neu \u2018Snap out of it\u2019 neu rywbeth flippant fan yma. Beth mae\u2019n ei olygu yw: peidiwch a\u0302 gadael iddo eich rheoli."}, {"text_idx": "#000015", "text": "\u2018Gweddi\u0308wch, a gofyn i Dduw am bopeth sydd arnoch ei angen ...\u2019 Cyflwynwch eich pryder i Dduw a gadewch iddo fe gario\u2019r pryderon yna chi wedi bod yn cario ar ben eich hun cyn hynny."}, {"text_idx": "#000017", "text": "Os wnawn ni roi ein pryderon i Iesu, fydd bywyd ddim yn sortio ei hun allan dros nos \u2013 ond bydd e\u2019n gwneud gwahaniaeth gadael i Dduw gerdded gyda ni trwy ein pryderon."}, {"text_idx": "#000018", "text": "6. Rydych chi\u2019n rhydd! Felly, peidiwch a gadael i\u2019ch pryder eich diffinio"}, {"text_idx": "#000019", "text": "Yn olaf, er bod y Cristion fel pawb arall yn cario pryderon a bod y pryderon hynny yn gallu arwain at y salwch o or-bryder, nid oes rhaid i\u2019r cyflwr ddiffinio pwy ydych chi. Oherwydd pwy ydych chi yn Iesu (neu beth sydd ar gynnig i chi os nad ydych eto yn dilyn Iesu) does dim angen i\u2019r pryder yna eich diffinio chi mwyach. Nid chi yw\u2019r pryder a does gan y pryder ddim gafael ynoch chi."}, {"text_idx": "#000021", "text": "CBT is based on the concept that your thoughts, feelings, physical sensations and actions are interconnected, and that negative thoughts and feelings can trap you in a vicious cycle. CBT aims to help you deal with overwhelming problems in a more positive way by breaking them down into smaller parts. You\u2019re shown how to change these negative patterns to improve the way you feel. Unlike some other talking treatments, CBT deals with your current problems, rather than focusing on issues from your past. It looks for practical ways to improve your state of mind on a daily basis."}, {"text_idx": "#000022", "text": "Dwi am awgrymu fod CBT, neu fath o CBT, i\u2019w weld yn y Beibl. Drwy droi ein ffocws oddi wrthym ni ein hunain a\u2019n pryderon a tuag at Iesu sy\u2019n ein rhyddhau gall afael pryder arnom ni gael ei ryddhau. Drwy ffocysu wedyn ar fyw bywyd o gariad mewn ymateb i gariad Iesu atom ni rydym ni\u2019n torri allan o\u2019r cylch dieflig o adael i\u2019n hofnau ein rheoli ni."}, {"text_idx": "#000023", "text": "Yng nghanol byd o bryder mae gor-bryder yn broblem real sy\u2019n rhwystro llawer rhag profi cariad, heddwch a bodlonrwydd. Mae\u2019r Duw wnaeth ddewis dod mewn i\u2019r byd yn gweld ein pryderon ac yn ein gwahodd i\u2019w cyflwyno iddo fe. Dyma sut mae Cristnogion, hyd yn oed rhai sy\u2019n stryglo gyda gor-bryder, yn gallu bod yn bobl gobaith mewn byd o ofn."}]